Ռոքեթմեն (ֆիլմ)

«Ռոքեթմեն» (անգլ. Rocketman), կենսագրական երաժշտական ֆիլմ, որի ռեժիսորն է Դեքսթեր Ֆլեթչերը, իսկ սցենարի հեղինակը Լի Հոլլանը, պատմում է երաժիշտ Էլթոն Ջոնի կյանքի մասին։ Կինոնկարի գլխավոր դերը կատարում է Թերոն Էջերթոնը։ Ֆիլմը անվանվել է Ջոնի, 1972 թվականի, «Rocket Man» երգի անունով։ Ֆիլմը արժանանացել է Օսկարի «(I’m Gonna) Love Me Again» երգի համար «Ֆիլմի լավագույն երգ» անվանակարգում։

Սյուժե 
Երաժիշտ Էլթոն Ջոնի կյանքի պատմությունը՝ ֆենտեզիի ներկայացմամբ։

Դերասանական կազմ 

 Թերոն Էջերթոն՝ Էլթոն Ջոն
 Ջեյմի Բել՝ Բեռնի Թոփին
 Ռիչարդ Մեդլեն՝ Ջոն Ռիդ
 Բրայս Դալաս Հովարդ՝ Շեյլա Այլին
 Սթիվեն Գրեմ՝ Դիք Ջեյմս
 Չարլի Ռոու՝ Ռեյ Ուիլյամս
 Ջեմմա Ջոնս՝ Այվի
 Կամիլ Լեմեշևսկիյ՝ բժիշկ Մավերիկ / պարամեդիկ
 Սթիվեն Մակինտոշ՝ Սթենլի
 Ջիմմի Վի՝ Արթուր
 Ռեյչել Մուլդուն՝ Կիկի Դի

Արտադրություն 
2012 թվականի հունվարին հայտարարվեց, որ Էլթոն Ջոնը զբաղվում է իր կյանքի մասին պատմող կենսագրական ֆիլմի զարգացման վրա՝ Ջասթին Թիմբերլեյքին անվանելով իր դերի ամենահարմար թեկնածուն։ Լի Հոլլը պետք է սցենար գրեր։

2013 թվականի մարտին հայտարարվեց, որ ֆիլմի ռեժիսուրայով զբաղվելու է Մայքլ Գրեյսին։ Նույն թվականի հոկտեմբերին հայտարարվեց, որ Ջոնի դերը կկատարի Թոմ Հարդին, իսկ Focus Features կինոընկերությունը ԱՄՆ-ի տարածքում ֆիլմը բաշխելու իրավունք է ձեռք բերել։

2017 թվականի հուլիսին հայտարարվեց, որ Հարդին լքել է նախագիծը, և Թերոն Էջերթոնը նրան փոխարինելու բանակցություններ է վարում։ 2018 թվականի ապրիլին Էջերթոնը պաշտոնապես միացավ ֆիլմին, Դեքսթեր Ֆլեթչերը հայտարարվեց որպես ռեժիսոր, իսկ բաշխման իրավունքը անցավ Paramount Pictures-ին։ Հարցազրույցներից մեկում Էջերթոնը նշել է, որ ֆիլմը լինելու է ոչ թե սովորական կենսագրական ֆիլմ, այլ ֆենտեզի մյուզիքլ։ Նույն թվականի հունիսին Բեռնի Թոփինի դերի համար ընտրվեց Ջեյմի Բելը։ Հուլիսին ֆիլմին միացան Ռիչարդ Մեդլենը (Ջոն Ռիդ) և Բրայս Դալաս Հովարդը (Շեյլա Այլին)։ Հոկտեմբերին ֆիլմին միացավ նաև Ջեմմա Ջոնսը (Այվի)։

Ֆիլմի նկարահանումները սկսվել են 2018 թվականի օգոստոսի 2-ին և ավարտվել են նույն թվականի հոկտեմբերի 31-ին։

Թողարկում 
Համաշխարհային պրեմիերան տեղի է ունեցել 2019 թվականի մայիսի 16-ին՝ Կանիի 72-րդ կինոփառատոնի ժամանակ։ Մեծ Բրիտանիայում կինոնկարի վարձույթը թողարկվել է 2019 թվականի մայիսի 22-ին։ ԱՄՆ-ում ֆիլմի պրեմիերան նախատեսված էր 2019 թվականի մայիսի 17-ին, սակայն, ավելի ուշ, տեղափոխվել է 2019 թվականի մայիսի 31։

Ռուսական տարբերակում ֆիլմից մի քանի տեսարան է հեռացվել, որում առկա էին միասեռ համբույրները, սեքսը և թմրանյութերի օգտագործումը։

Ծանոթագրություններ

Արտաքին հղումներ 

 «Ռոքեթմեն»-ը Internet Movie Database կայքում։

Ֆիլմեր այբբենական կարգով
2019 ֆիլմեր
Անգլերեն ֆիլմեր
Ամերիկյան կենսագրական ֆիլմեր
Բրիտանական կենսագրական ֆիլմեր
Ամերիկյան դրամա ֆիլմեր
Բրիտանական դրամա ֆիլմեր
Ամերիկյան երաժշտական ֆիլմեր
Բրիտանական երաժշտական ֆիլմեր
Paramount Pictures ֆիլմեր
Էլթոն Ջոն
ԼԳԲՏ ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ֆիլմեր, որոնց գործողությունները տեղի են ունենում Լոնդոնում
Ֆիլմեր, որոնց գործողությունները տեղի են ունենում Լոս Անջելեսում
Անգլիայում նկարահանված ֆիլմեր
Ամերիկյան ֆիլմեր
Իրական դեպքերի վրա հիմնված դրամա ֆիլմեր
Իրական դեպքերի հիման վրա նկարահանված ֆիլմեր
Բրիտանական ֆիլմեր
Ամերիկյան կենսագրական դրամա ֆիլմեր
2010-ականների կենսագրական դրամա ֆիլմեր
Ամերիկյան ԼԳԲՏ ֆիլմեր
Ֆիլմեր թմրանյութերի մասին
2010-ականների դրամա ֆիլմեր
Ֆիլմեր, որոնց գործողությունները տեղի են ունենում 1960-ականներին